523b86237e9b0ee28cd544a02d800ef6
Hej Bolius  
  
 Mit nye hus fra 1966 med badeværelse i den brune og olivengrønne stil skal opdateres.

Det er 4 m2. Jeg planlægger ikke at ændre placering af installationer

Der er forslag om at der bruges silkecement til at trække over klinkevægge og gulv-

er det en god eller dårlig ide ?  
  
 Det virker som en nem og funky løsning, der passer til huset..

Hjælp  
 vh Marianne


Kan jeg nemt renovere/opdatere det gamle badeværelse med silkecement på vægge og gulv?
bolius.dk
2021.25
Hej Marianne

Det er ikke ulovligt at bruge den slags løsninger, med at smide noget uden på fliserne. Men jeg kan ikke anbefale det.

Det er fint nok med en silkecement-løsning, det er netop ret cool. Men jeg ville aldrig ligge det eller andet direkte oven på 50-60 år gammelt underlag – som i øvrigt typisk ikke er vådrumssikret.

Læg dertil skjulte rør som erfaringsmæssigt begynder at få utætheder, der er typisk et dårligt/ringe/nedslidt gulvafløb, samt et dårligt isoleret gulv.

Badeværelser er det mest kritiske rum i huset, og at springe over hvor gærdet er lavest her, er bare en dårlig idé.

Sorry. Men det er det svar du  får, når du spørger en gammel, sur syn og skønsmand der dagligt kigger på fejl og skader fra utætte badeværelser, og rørskader.

Held og lykke med det.  
  
 Læs mere: [Nyt badeværelse](https://www.bolius.dk/nyt-badevaerelse)

